CELEX: C2007/297/48
Language: mt
Date: 2007-12-08 00:00:00
Title: Kawża C-458/07: Rikors imressaq fl- 10 ta' Ottubru 2007 — Il-Kummissjoni tal-Komunitajiet Ewropej vs Ir-Repubblika Portugiża

8.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 297/30
            
         Rikors imressaq fl-10 ta' Ottubru 2007 — Il-Kummissjoni tal-Komunitajiet Ewropej vs Ir-Repubblika Portugiża
   (Kawża C-458/07)
   (2007/C 297/48)
   Lingwa tal-kawża: Il-Portugiż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: P. Andrade u G. Braun, bħala aġenti)
   
      Konvenuta: Ir-Repubblika Portugiża
   Talbiet
   
               —
            
            
               tiddeċiedi li, billi m'assiguratx li ta' l-anqas direttorju wieħed komprensiv u ta' l-anqas direttorju komprensiv tat-telefon tas-servizzi ta' konsultazzjoni jkunu disponibbli, fil-prattika, għall-utenti finali kollha, skond id-dispożizzjonijiet ta' l-Artikolu 5(1) u (2) u l-Artikolu 25(1) u (3) tad-Direttiva tal-Parlament Ewropew u tal-Kunsill 2002/22/KE tas-7 ta' Marzu 2002, dwar servizz universali u d-drittijiet ta' l-utenti li jirrelataw ma' networks u servizzi ta' komunikazzjonijiet elettroniċi (1), ir-Repubblika Portugiża naqset milli twettaq l-obbligi tagħha taħt id-Direttiva, u
            
         
               —
            
            
               tikkundanna lir-Repubblika Portugiża tbati l-ispejjeż.
            
         Motivi u argumenti prinċipali
   Fil-Portugall, l-abbonati tal-Vodafone li wrew ir-rieda li isimhom jidher fid-direttorju tas-servizz universali baqgħu ma jidhrux fih.
   L-awtorità regolatorja, l'ANACOM, qatt ma ddeċidiet fuq il-format u l-metodi biex twassal l-informazzjoni in kwistjoni. Is-sitwazzjoni legali preżenti taqa' taħt ir-responsabbiltà ta' l-Istat Portugiż.
   
      (1)  ĠU L 108, p. 51.